Dylan Lewis oor die ekologiese krisis: "Ons het onsself vervreem van ons diereverlede" | Struik Lifestyle
Dylan Lewis oor die ekologiese krisis: "Ons het onsself vervreem van ons diereverlede"
Die skrywer en kunstenaar Dylan Lewis het onlangs met Laetitia Pople gesels oor die grootskaalse ekologiese krisis wat dui op die mens se vervreemding van die natuur.
Die Dylan Lewis: An Untamed Force-outeur het Pople op 'n staptoer deur sy nuwe beeldtuin in Stellenberg geneem wat een van die dae sal open vir die publiek.
Lewis het vertel hoe vreesaanjaend dit was om die tuin te skep: "'n Beeld skep jy, en jy kan tot vyf maande wag voordat dit gegiet is en jy jou resultaat het, maar 'n tuin het 'n lewe en 'n wil van sy eie, dit hou aan groei."
Lewis het onder meer gesels oor sy kinderjare wat hy in natuurreservate spandeer het en die invloed wat die dood van sy beeldhouerpa, Robin, op sy kreatiewe lewe gehad het.
"Ek het as kind baie tyd in natuurreservate verwyl en het 'n persoonlike band met diere ontwikkel – eers voëls, later buffels en toe die grootkatte.
"Ek het tien jaar lank met 'n luiperd in 'n hok gewerk. 'n Band het tussen ons ontwikkel, maar ek is seker ek sou op­gevreet gewees het as ek dit in die hok sou waag. Ek beskou die kat as die argetipe van die wildernis. Dit is my simboliese dier." Weens verstedeliking en ­ekonomiese dryfvere is die ­moderne mens van die natuur vervreem, sê hy. "Dit blyk in die ekologiese krisis – die gebrek aan 'n werklike, betekenisvolle band met die natuur. Ons het onsself vervreem van ons diereverlede en ons sien die resultate daarvan."
Dylan Lewis: An Untamed Force deur Dylan Lewis en Ian McCallum
Tags: Afrikaans, An Untamed Force, Art, Beeldetuin, Beeldhouer, Beeldhouwerk, Dylan Lewis, Dylan Lewis: An Untamed Force, English, Fernwood Press, Ian Mccallum, Laetitia Pople, Netwerk24, Non-fiction, Onderhoude, Photography, Sculptures, South Africa, Stellenberg, Struik Lifestyle